**Impuritatea lumii**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Impuritatea lumii simțirile îngroapă,

Lingușitorul cere păcatele mărunte,

Înzăpezit, cuvântul nu poate să-l înfrunte

Și suferă-n tăcere când frigul îl înțeapă.

Cu inimi otrăvite, au răstignit frumosul,

Urâtul, vanitatea, pe munții de plăcere,

În schimbul fericirii vor iadul să-l ofere,

Miracole obscure, înlocuind Hristosul.

Se clatină pământu', speranțele întruna

Vibrează ca lumina ce arde-n lumânare

Și rugăciunea noastră, o jertfă pe altare,

Va aminti: Iubirea nu moare-ntodeauna.